Дагда сустрэла нас 8 ліпеня ясным, цёплым надвор’ем. У першую палову дня прайшлі канцэрты ў краёвай думе і сацыяльным цэнтры — іх вялі члены праўлення Беларускага культурна-асветніцкага таварыства “Уздым” з Даўгаўпілса Людміла Сінякова і Вольга Паўловіч. Потым дзеі перамясціліся ў лесапаркавую зону. Калонай з нацыянальнымі сцягамі краін-удзельніц мы прайшлі па вуліцах Дагды. Сонца схавалася, і задажджыла... Прыйшлі артысты на эстраду — мокрыя, памерзлі, але настрой святочны не страцілі. Хутка дождж перастаў, лаўкі запоўнілі гледачы. Запрацавалі гандлёвая палатка, месца па звіванні вянкоў, інфацэнтр, выстава майстроў са Смаргоні...